Az MNB sosem kezdeményezte a jegybankelnöki mandátumra vonatkozó szabályok módosítását

A Magyar Nemzeti Bank (MNB) már korábban is határozottan cáfolta azt a téves sajtópletykát, miszerint a jegybankelnök mandátumára vonatkozó szabályok módosítását kezdeményezte volna.

A mindenkori elnök megbízatásáról a 2013. évi CXXXIX. törvény rendelkezik, amit a jegybank messzemenőkig tiszteletben tart, és aminek az elnöki mandátumra vonatkozó kitételei már 2019-ben ismertek voltak, hiszen a jegybank elnöke és a miniszterelnök már akkor határozottan leszögezték, hogy nem tartják elfogadhatónak a jegybanktörvény személyes okokból történő módosítását.

Ebből következően teljesen alaptalan az az újra előkerülö állítás is, miszerint a jegybank elnökének, Matolcsy Györgynek bármilyen sérelme lenne a Kormány vagy a Miniszterelnök irányába. Az MNB és a Kormány által követett gazdaságpolitika között elvi ellentét van, ebben a vitában pedig az MNB szakmailag megalapozott, egyértelmű álláspontot képvisel, nem pedig személyes sérelmek alapján alakítja ki véleményét. Az MNB számára nem léteznek személyes érdekek. Egyetlen érdek létezik Magyarország érdeke, azaz a magyar gazdaság stabil és fenntartható felzárkózási pályára állítása.

Az MNB határozottan megkér minden sajtóorgánumot, hogy ne terjesszenek hamis állításokat légből kapott pletykák alapján, akik pedig már nyilvánosságra hoztak ilyen állításokat, azoktól azonnali helyreigazítást kér.

Sajtókapcsolat:

* +36 1 428 2600
* sajto@mnb.hu

Eredeti tartalom: Magyar Nemzeti Bank

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/10606/az-mnb-sosem-kezdemenyezte-a-jegybankelnoki-mandatumra-vonatkozo-szabalyok-modositasat/